Aquesta convocatòria estableix el procediment per ocupar vacants amb caràcter provisional a les escoles, centres d'educació especial, centres d'ensenyaments secundaris, centres de formació de persones adultes i altres vacants corresponents a llocs de treball del cos de mestres i dels cossos de professors d'ensenyaments secundaris no ocupades amb caràcter definitiu o provisional per al curs 2020-2021.
Les destinacions provisionals són amb efectes d'1 de setembre de 2020 i finalitzaran el 31 d'agost de 2021, a excepció dels casos previstos de propostes de l'Administració o dels directors dels centres per ocupar llocs per una durada superior.
Estan obligats a participar en aquest procediment els professors funcionaris de carrera, en servei actiu, que no tenen destinació definitiva ni provisional amb efectes d'1 de setembre de 2020, i amb independència de gaudir d'una llicència per al curs 2020-2021 (de formació, sindical, etc.) o una excedència per cura de fill o de familiar.
També està obligat a participar en aquest procediment el professorat que ha superat el procediment selectiu de 2019, així com aquell que va superar els processos selectius anteriors d'accés a la funció publica docent i que té concedit l'ajornament de la fase de pràctiques.
El caràcter obligatori de la participació en la fase d'elecció podrà comportar l'adscripció d'ofici en un lloc de treball vacant a dedicació sencera, si el docent no presenta sol·licitud individual i no obté destinació provisional per alguna de les fases d'adjudicació diferents de la d'elecció.
Amb caràcter voluntari poden participar els professors que amb efectes d'1 de setembre de 2020 sol·licitin, en comissió de serveis, llocs de treball docents diferents al de la seva destinació definitiva.
També pot participar en aquest procediment el personal interí que a 31 d'agost de 2020 hagi prestat serveis en centres i/o serveis educatius públics dependents del Departament d'Educació, que compleixi tots els requisits en el moment de l'adjudicació, inclòs el personal interí que ha participat en la convocatòria per accedir a la borsa convocada per la Resolució EDU/778/2019, de 22 de març, que hagi prestat serveis a 31 d'agost de 2020 i compleixi tots els requisits en el mateix termini indicat.
Llocs vacants, a dedicació completa, no ocupats per professors funcionaris amb destinació definitiva, o per professors amb nomenament vigent a 1 de setembre del 2020, dels centres educatius que es relacionen als annexos de la convocatòria i llocs resultes que es produeixin en el mateix procediment d'adjudicació.
També s'adjudiquen llocs a mitja dedicació únicament a professors interins.
Els llocs de treball docents dels centres educatius públics poden ser ordinaris, específics amb perfil professional i específics temporals.
L'acreditació de la capacitació per ocupar llocs de treball específics amb perfil professional ha de constar al Registre informàtic de professorat en el moment de procedir a l'adjudicació de destinacions, es pot consultar al portal Atri, i és requisit imprescindible per poder obtenir destinació a un lloc específic amb perfil professional.
El termini per sol·licitar l'acreditació d'un nou perfil professional és fins al 8 de juny de 2020.
Presentació de sol·licituds de funcionaris de carrera i en pràctiques: del 8 al 17 de juny de 2020
Presentació de sol·licituds de funcionaris de carrera d'altres comunitats autònomes:
Cal demanar la sol·licitud de participació a: csaltresccaa.educacio@ gencat.cat
Presentació de sol·licituds del personal interí: del 26 de maig al 4 de juny de 2020
Presentació de sol·licituds de professors acollits a l'article 25 de la Llei 31/1995, de prevenció de riscos laborals: del 26 de maig al 25 de juny de 2020
Presentació de sol·licituds: La sol·licitud es realitza prèvia comunicació dels serveis territorials d'Educació o del Consorci d'Educació de Barcelona.
Propostes de les direccions dels centres: del 8 de juny al 3 de juliol de 2020
Accés a l'aplicació corresponent a través del Portal de centre.
Les mesures excepcionals que s'adoptin en relació amb la gestió de la pandèmia generada per la covid-19 poden afectar la tramitació del procediment que regula aquesta resolució.
En conseqüència, aquesta tramitació es podrà formalitzar tant de manera presencial com a distància, sempre que, en aquest cas, s'asseguri per mitjans electrònics la identitat de les unitats o persones que la realitzen, el contingut de les seves manifestacions, així com la interactivitat i intercomunicació.
Entre d'altres, es consideren inclosos entre els mitjans electrònics vàlids l'e-valisa, la signatura electrònica, el correu electrònic, les audioconferències i les videoconferències.
En qualsevol cas, hauran de respectar les directrius que s'estableixin en relació amb l'estat d'alarma i la crisi sanitària.
Resolució d'incidències tècniques: Servei d'Atenció Unificat.
900 82 82 82 (opció 4) / [EMAIL]
Consultes de tipus administratiu: Serveis territorials o Consorci d'Educació de Barcelona
Informació de suport: Preguntes més freqüents
Totes les consultes hauran d'estar identificades amb el DNI, cognoms i nom, col·lectiu de participació i cos docent.
(amb identificador XTEC o codi d'usuari temporal)
per la qual, amb caràcter definitiu, s'adjudiquen les destinacions provisionals al personal funcionari de carrera, en pràctiques i interí dels cossos docents amb efectes d'1 de setembre de 2020
per la qual, amb caràcter provisional, s'adjudiquen les destinacions al personal funcionari de carrera, en pràctiques i interí dels cossos docents amb efectes d'1 de setembre de 2020
per la qual es dicten les instruccions sobre l'adjudicació de destinacions provisionals amb efectes d'1 de setembre de 2020 per al personal funcionari de carrera, en pràctiques i interí dels cossos docents i sobre els desplaçaments forçosos per modificació de les plantilles dels centres i serveis educatius públics dependents del Departament d'Educació (DOGC núm. 8137, de 20.5.2020)
sobre la tramitació de la resolució que dictarà les instruccions d'adjudicació de destinacions provisionals amb efectes d'1 de setembre de 2020 per al personal funcionari de carrera, en pràctiques i interí dels cossos docents i sobre els desplaçaments forçosos per modificació de les plantilles dels centres i serveis educatius públics dependents del Departament d'Educació